ખેડૂત સમાજ અમરેલી દ્વારા સરકારને વારંવાર અસરગ્રસ્ત જાહેર ન કરવાથી ખેડૂત સમાજ દ્વારા ર૯ તારીખના રોજ ખાંભાના માર્કેટ યાર્ડમાં મહાસંમેલન અને ત્યારબાદ રેલી કાઢીને મામલતદાર કચેરી જઈને મામલતદારને આવેદનપત્ર આપવા જવાનું છે તો તાલુકાના તમામ ખેડૂતોને ર૯ તારીખને સોમવારના રોજ સવારે ૯ કલાકે આપણે આપણા હકની લડાઈ માટે માર્કેટયાર્ડમાં હાજર રહેવાનું આહ્‌વાન ખાંભાના ખેડૂત સમાજ પ્રમુખ અશ્વિનભાઈ પેથાની, શાંતિલાલ ઠુમ્મર, બાબુભાઈ ખુમાણ, ભગવાનભાઈ ભુવા, સુરેશભાઈ નસિત, ઘનશ્યામભાઈ ડોબરિયા, કિશોર સેજળિયા, ભરતભાઈ સખવાળા, ભરતભાઈ કામળિયા, રમેશ કલસરિયા અને હરીભાઈએ કર્યું છે અને આ ખેડૂત મહાસંમેલનમાં ખેડૂત સમાજ ગુજરાતના સાગરભાઈ રબારી અને જિલ્લા પ્રમુખ નરેશ વિરાણી, ભાવનગર પ્રમુખ ભરતસિંહ વાળા પણ હાજર રહીને ખેડૂત મહાસંમેલનને અહીંયાથી લઈને સાવરકુંડલા પ્રમુખ મહેશભાઈ સોડવડિયાએ ૩૦ તારીખ મંગળવારના રોજ સવારે સભા અને રેલી કાઢીને મામલતદારને આવેદનપત્ર આપવાની જાહેરાત કરી છે અને ખેડૂત સમાજની માગણી જિલ્લાને તાત્કાલિક ધોરણે અસરગ્રસ્ત જાહેર કરો, પાકવીમા કંપની ગામડે-ગામડે ક્રોપકટીંગનું કામી કરીને રિપોર્ટ કરે અને ભવિષ્યમાં પણ સિંચાઈના પાણી માટે કલ્પસર યોજના પરિપૂર્ણ કરાવે, આ તમામ મુદ્દાઓને લઈને ખેડૂત સમાજ અમરેલી જિલ્લાના તમામ ખેડૂત ભાઈઓને હાજર રહેવા માટે આહ્‌વાન કરે છે.